title: Casterló
text: Casterló u Castenló (Castelnou en castellano) ye un municipio d'a provincia de Teruel, situato en a comarca d'o Baixo Martín. A suya población ye de 120 habitants (2010), en una superficie de 37 km² y una densidat de 2,94 hab/km².
  
  Cheografía 
  Ye situato entre Sant Per de Calanda y Escatrón, en a ripa d'una clamor con muita pendient, a mán d'o río Martín, chusto en a muga provincial de Teruel con Zaragoza. Entre os cautibos destacan as presqueras en os reganos y as oliveras. Auguas entabaxo d'o Martín bi ha dos pueyos a os dos costatos d'o río conoixitos como Cabecico Bajero y Peñafresca con chacimientos arqueolochicos d'a I Edat de Fierro y a epoca Iberica.
  
  Mugas
  
  Historia 
  En la Baixa Edat Meya yera un lugar poblato exclusivament por cristianos.
  
  Toponimia 
  O toponimo Casterló pareix occitán u catalán, y de feito Agustín Ubieto Arteta documenta a forma Castellnou en a Edat Meya. Ubieto Arteta documenta un atro Castelnou en a Edat Meya aragonesa en a plana de Uesca. Este zaguer, como atros que pueden tener as radices castel, nou u nova, pueden estar neofundacions gasconas u occitanas, igual que as Villanovas d'o Pireneu.
  
  Seguntes Agustín Ubieto Arteta atras variants d'o nombre que corresponen con este Castellnou son: Castellnovo, Castell Nouo, Castronovo y Castronouo. Una variant no mencionada por Ubieto ye Castella-Novo. A primera mención ye de 1140.
  
  A chent d'a redolada diz de forma tradicional Castenló u més a sobén Casterló, con metatesi de l y n/r y simplificación d'o diftongo -ou- enta -u-, igual que en aragonés occidental dicen pro en cuenta de prou, por atra part en Urreya de Gayén a parabra "preu" ye fosilizada como pré d'una traza pareixida.
  
  Demografía
  
  Administración
  
  Reparto de concellers
  
  Alcaldes
  
  Molimentos
  
  Molimentos relichiosos 
  Ilesia Barroca dita Inmaculada Concepción. A campana d'a Ilesia ye especial y se diz La Valera.
  
  Toponimia menor 
  Ye interesant o toponimo Balsas de Filluela y atro entre Xatiel y Casterló dito L'Alchizira.
  
  Fiestas 
  29 de chinero, Sant Valero, con foguera, procesión y cena popular, recibe a denominación de La Catria, deformación d'o latín Catedra u d'una forma aragonesa preliteraria La Catira, comparable a lo belsetán Catiera.
  9 d'agosto, Fiestas Mayors.
  
  Referencias
  
  Veyer tamién 
  Lista de municipios de Teruel